Na temelju Plana Ministarstva znanosti i obrazovanja o prijemu pripravnika stručnih suradnika u školske ustanove korištenjem potpora za zapošljavanje putem Hrvatskog zavoda za zapošljavanje (KLASA: 602-02/18-07/000459, URBROJ: 533-05-20-0017 od 19. listopada 2020.godine) koji je nositelj mjere „Stjecanje prvog radnog iskustva/pripravništva“, **Osnovna škola bana Josipa Jelačića** objavljuje

**JAVNI  POZIV**

**za  izbor kandidata na radno mjesto**

 **1. Stručnog suradnika -  psihologa ( pripravnika u trajanju od 12 mjeseci) –**1 izvršitelj  (m/ž) na određeno, puno radno vrijeme

**Uvjeti za radno mjesto pod točkom 1.**: Prema članku 105. stavak 12. Zakonu o odgoju i obrazovanju u osnovnoj i srednjoj školi ( NN br. 87/08, 86/09, 92/10, 105/10 ,90/11, 16/12, 86/12, 94/13 ,152/14, 7/17, 68/18, 98/19 i 64/20) te članku 2. Pravilnika o odgovarajućoj vrsti obrazovanja učitelja i stručnih suradnika u osnovnoj školi ( NN 6/19).

Pored navedenih uvjeta osoba mora ispunjavati i uvjete mjere potpora za zapošljavanje za stjecanje prvog radnog iskustva/pripravništva ( [www.mjere.hr](http://www.mjere.hr/))

Uz prijavu na natječaj potrebno je priložiti:

* diplomu o stečenoj stručnoj spremi
* dokaz o državljanstvu
* uvjerenje nadležnog suda da se protiv podnositelja prijave ne vodi kazneni postupak ili da je pod istragom za neko od kaznenih djela iz članka 106.Zakona o odgoju i obrazovanju u osnovnoj i srednjoj (ne starije od dana objave javnog poziva)
* životopis
* potvrda Hrvatskog zavoda za zapošljavanje o vođenju u evidenciji nezaposlenih osoba

 elektronički zapis HZMO-a s podacima o prethodnim zaposlenjima i stažu

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod zapošljavanja  prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužan/a se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužan/a je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim branitelja iz Domovinskog rata i članovima njihovih obitelji, koji su objavljeni na web-stranici Ministarstva hrvatskih branitelja,link: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni poziv  dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Navedeni kandidat ima prednost u odnosu na ostale kandidate samo pod jednakim uvjetima

Nepravodobne i nepotpune prijave neće biti razmatrane.

Za prijavu na javni poziv dostaviti presliku dokumenata ( nije potrebno dostavljati originale niti ovjerene preslike).

Rok za dostavu ponuda je 8 dana od dana objave javnog poziva. Prijave s  dokazima o  ispunjavanju uvjeta dostaviti na adresu: Osnovna škola bana Josipa Jelačića, Podgradski odvojak 1, 10 090 Zagreb, s naznakom „za javni poziv – psiholog.“

Izabrani izvršitelj započet će pripravništvo po dobivenoj pozitivnoj ocjeni Hrvatskog zavoda za zapošljavanje. Tijekom trajanja pripravničkog staža pripravnik ima pravo na  pripravničku plaću koja iznosi 85% plaće radnog mjesta, a sukladno Uredbi o nazivima radnih mjesta i koeficijentima složenosti poslova u javnim službama i trošak prijevoza sukladno Odluci Upravnog vijeća Hrvatskog zavoda za zapošljavanje.

Sukladno odredbama Uredbe (EU) 2016/679 Europskog parlamenta i vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka, prijavom na natječaj kandidat daje privolu Osnovnoj školi bana Josipa Jelačića za prikupljanje i obradu osobnih podataka navedenih u prijavi na javni natječaj te dostavljenoj dokumentaciji, u svrhu provedbe istog. Prijavom na javni poziv kandidati su suglasni s objavom osobnih podataka (imena i prezimena) na internetskoj stranici Škole, u svrhu obavještavanja o rezultatima natječaja

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_

 (Jelena Ivaci, prof.)

U Zagrebu, 21.10.2020.